**ПРАВИЛНИК**

**О УСЛОВИМА ЗА ПОДНОШЕЊЕ И РЕШАВАЊЕ ЗАХТЕВА КРАЈЊЕГ КУПЦА ЗА ОБУСТАВУ ИСПОРУКЕ ТОПЛОТНЕ ЕНЕРГИЈЕ**

На основу члана 361. Закона о енергетици („Сл,Гласник РС" бр 145/14 ),чланова 41. и 62. Статута Јавног комуналног предузећа „xxxxx“ XXXXXXX („Сл.лист XXXX“ бр. 10/15-пречишћен текст), члана 70. Одлуке о условима и начину снабдевања топлотном енергијом купаца на подручју града xxxxxxx („Сл. лист града “ бр. /17 и /17) Надзорни одбор ЈКП „xxxx“ XXXXXX, дана .године на .седници доноси

**ПРАВИЛНИК**

**О УСЛОВИМА ЗА ПОДНОШЕЊЕ И РЕШАВАЊЕ ЗАХТЕВА КРАЈЊЕГ КУПЦА ЗА ОБУСТАВУ ИСПОРУКЕ ТОПЛОТНЕ ЕНЕРГИЈЕ**

Члан 1.

Овим Правилником се дефинишу услови за подношење и решавање захтева крајњег купца за обуставу испоруке топлотне енергје заједничким инсталацијама за загревање простора и санитарне топле воде ( у даљем тексту „Обустава испоруке топлотне енергије“).

Члан 2.

Обустава испоруке топлотне енергије може се вршити у свим зградамаa сагласно члану 3. Закона о становању и одржавању зграда („Сл,Гласник РС" бр 104/16)

Обустава испуруке топлотне енергије врши се само за стан или пословни простор у целини.

**ИСКЉУЧЕЊЕ СА СИСТЕМА ДАЉИНСКОГ ГРЕЈАЊА**

Члан 3.

Обуставу испоруке топлотне енергије врши ЈКП '' '' (у даљем тексту: „Енергетски субјект“) о трошку крајњег купца.

Обустава испоруке топлотне енергије није дозвољена у току грејне сезоне услед угрожавања испоруке топлотне енергије осталим купцима.

По захтеву за Обуставу испоруке топлотне енергије, Енергетски субјект поступа у периоду од 10.05. до 20.08. текуће године.

Члан 4.

Крајњм купцу топлотне енергије који се топлотном енергијом снабдева са заједничког мерног места може се Обуставити испорука топлотне енергије под условом да :

1. поднесе писани захтев за за Обуставу испоруке топлотне енергије и приложи доказ о власништву над предметним станом односно пословним простором;
2. достави писану сагласност Скупштине стамбене заједнице за Обуставу испоруке топлотне енергије стана односно пословног простора који се снабдева топлотном енергијом са заједничког мерног места у складу са чланом 44. Закона о становању и одржавању града (Сл. Гласник РС 104/16);
3. достави доказ о измирењу свих доспелих финансијских обавеза односно о постигнутом споразуму о извршавању обавезе сагласно одлуци о важећој цени топлотне енергије укључујући и финансијске обавезе за месец који претходи месецу у ком се захтев за Обуставу испоруке топлотне енергије подноси;
4. постоје техничке могућности за потпуну Обуставу испоруке топлотне енергије, што се доказује израдом идејног пројекта објекта;
5. изради идејни пројекат објекта сагласно члану 145. Закона о планирању и изградњи (Сл. Гласник РС бр. 72/09, 81/09-испр., 64/10-Одлука УС, 24/11, 121/12, 42/13-Одлука УС, 50/13-Одлука УС, 98/13-Одлука УС, 132/14, 145/14 ) и Правилнику о садржини, начину и поступку израде и начину вршења контроле техничке документације према класи и намени објекта (Сл. Гласник РС 23/15, 72/15, 58/16, 96/16);
6. идејним пројектом објекта обезбеди предвиди реконструкцију машинских инсталација и/или топлотне подстанице тако да се задовоље следећи технички услови :

а) измештање свих делова машинских инсталација за грејање из стана и/или пословног простора за који је поднет захтев за обуставу топлотне енергије,

б) реконструкција зидова према суседним становима и/или пословним просторима и третман као "Зидова ка негрејаном простору" у смислу одредби Правилника о енергетској ефикасности зграда,

ц) реконструкција међуспратних конструкција према суседним становима и/или пословним просторима и третман као "Међуспратна конструкција изнад/испод негрејаног простора" у смислу одредби Правилника о енергетској ефикасности зграда и

д) обустава топлотне енергије стана или пословног простора не утиче на повећање топлотних губитака у становима односно пословним просторима крајњих купаца које се граниче са станом односно пословним простором који је поднео захтев за Обуставу топлотне енергије;

1. изведе радове којима се обезбеђује Обустава испоруке топлотне енергије на основу решења којим се одобрава извођење тих радова, односно промена намене објекта, које издаје орган надлежан за издавање грађевинске дозволе на основу идејног пројекта;
2. сноси све трошкове радова и материјала који настају услед Обуставе испоруке топлотне енергије, а који су у складу са идејним пројектом;
3. после завршених радова којима се обезбеђује Обустава испоруке топлотне енергије стану односно пословном простору која се топлотном енергијом снабдева са заједничког мерног места извођач је у обавези да сачини извештај Скупштини стамбене заједнице у складу са идејним пројектом и правилима струке.

Члан 5.

Идејни пројекат из члана 4. може да изради правно лице, односно предузетник који је уписан у одговарајући регистар за израду техничке документације у релевантној области или Енергетски субјект.

Члан 6.

Садржај идејног пројекта дефинисан је члановима 42-49 Ппавилника о садржини, начину и поступку израде и начин вршења контроле техничке документације према класи и намени објеката .

Уколико се идејним пројектом предвиђа измештање цевне мреже из простора који је предмет, потребан је хидраулички прорачун цевне мреже.

Графичку документацију која мора да садржи: цртеже основе и пресеке предметног простора дате у видљивој размери, са назначеним положајем грејних тела, вертикала и регистара као и јасно назначене површине које су извор добитака топлоте,

Предмер и предрачун радова који служи само као оријентаци висине улагања и стварања техничких услова.

Члан 7.

Након добијања решења из члана 4. Овог Правилника од стране органа надлежног за издавање грађевинске дозволе подносилац захтева-крајњи купац топлотне енергије о прибављеном решењу из овог члана обавештава Енергетског субјекта и изводи радове уз сагласност и надзор Енергетског субјекта о сопственом трошку.

У року од 14 дана од обавештења Енергетског субјекта сагласно ставу1. овог члана Енергетски субјект ће Обуставити испоруку топлотне енергије крајњем купцу, под условом да су испуњени и остали услови предвиђени овим Правилником

Крајњи купац извештај из члана 4. овог Правилника доставља Управнику стамбене заједнице и Енеретском субјекту који обавља снабдевање топлотном енергијом.

Члан 8.

Обуставу испоруке топлотне енергије врши Енергетски субјект о трошку купца.

Обуставу испоруке топлотне енергије врши се у складу са Одлуком односно Правилима о раду дистрибутиног система.

Члан 9.

О извршеној Обустави испоруке топлотне енергије саставља се записник који потписују обе стране (крајњи купац топлотне енергије и Енергетски субјект).

Приликом потписивања записника о Обустави испоруке топлотне енергије, крајњи купац потписује изјаву којом даје сагласност да Енергетски субјектможе да изврши поступак контроле када се укаже потреба за истим.

Члан 10.

Уколико се у поступку контроле утврди да се купац неовлашћено прикључио на систем грејања, или не дозвољава контролу, Енергетски субјект ће извршити фактурисање трошкова грејања од датума Обуставе испоруке топлотне енергије.

Крајњи купац коме је Обустављена испорука топлотне енергије дужан је да плаћа све трошкове осим трошкова топлотне енергије за своју стамбену или пословну јединицу.

Члан 11.

Обавезе купца после Обуставе испоруке топлотне енергије дефинишу се појединачно за сваки објекат Решењем о Обустави испоруке топлотне енергије.

Решење о Обустави испоруке топлотне енергије доноси директор Предузећа, или лице које он овласти.

Члан 12.

Крајњи купац који је власник стамбеног односно пословног простора у чијем простору је Обустављена испорука топлотне енергије је у обавези да води рачуна о заједничкој топлотној инсталацији уколико она остаје у стану односно пословном простору чији је он власник.

Све штете које могу настати на заједничкој топлотној инсталацији из става 1. овог члана, падају на терет крајњег купца.

Члан 13.

Скупштина стамбене заједнице има право да откаже коришћење топлотне енергије за грејање и/или припрему санитарне воде целог објекта.

У том случају, поред услова предвиђених чланом 4 овог Правилника, неопходан услов је да надлежни орган локалне самоуправе изда потврду за прикључење објекта на неки други систем снабдевања топлотном енергијом за грејање и/или припрему санитарне воде, уз испуњење услова прописаних законом којим се уређују услови и начин уређења простора, уређивање и коришћење грађевинског земљишта и изградња објеката, као и техничким и другим прописима којима је уређена ова област

**ПОНОВНО ПРИКЉУЧЕЊЕ НА СИСТЕМ ДАЉИНСКОГ ГРЕЈАЊА**

Члан 14.

Крајњи купац топлотне енергије који је власник стамбеног односно пословног простора коме је Обустављена испорука топлотне енергије, може се поново прикључити на систем даљинског грејања уколико испуни услове утврђене Одлуком.

Прикључење на систем даљинског грејања врши Енергетски субјект, о трошку купца.

Члан 15.

Купац стиче право на прикључење стамбеног/пословног простора на систем даљинског грејања уколико поднесе писани захтев за прикључење и приложи доказ о власништву над предметним стамбеним односно пословним простором.

Купац је дужан да сноси трошкове радова и материјала који настају због прикључења на систем. Трошкови се утврђују на основу стварног утрошка материјала и рада за сваки објекат који се прикључује у складу са важећим ценовником материјала и услуга Енергетског субјекта.

Купац је дужан да, пре прикључења измири сва доспела дуговања према Енергетском субјекту.

**ПРЕЛАЗНЕ ОДРЕДБЕ**

Члан 16.

На сва питања која нису регулисана овим Правилником, примењиваће се Закон, Одлука и други општи акти.

Члан 17.

Овај Правилник ступа на снагу по добијању сагласности од стране Општинског/Градског већа Општине/Града , а примењује се осмог дана од дана објављивања у Службеном листу општине /града .

**ОБРАЗЛОЖЕЊЕ**

Законом о енергетици (Сл.Гласник бр. 145/14) у члану 361 прописано је да јединица локалне самоуправе доноси пропис којим се уређују услови за подношење и решавање захтева крајњег купца за обуставу испоруке топлотне енергије. Крајњи купац топлотне енергије је правно или физичко лице или предузетнок који купује топлотну енергију за своје потребе.

Имајући у виду да сагласно Закону о комуналним делатностима (Сл.Гласник РС бр. 88/11, 104/16 ) ~~члан 13.~~ Обавезе корисника комуналних услуга укључујући и плаћање цене комуналних услуга започињу коришћењем комуналне услуге (члан 13) мора се свеобухватно посматрати ситуација која настаје подношењем захтева крајњег купца за обуставу испоруке топлотне енергије и променама које настају након обуставе.

Законом о заштити потрошача (Сл.Гласник РС бр. 62/14, 6/16-Др. закон) у члану 89. је дефинисано да потрошач може да раскине уговор о пружању услуге од општег економског инртереса, у шта спада дистрибуција и снабдевање топлотном енергијом.

Закон о становању и одржавању зграда ( Сл.Гласник бр. 104/16) у члану 3 дефинише заједничке делове зграда односно заједничке инсталације „16) заједнички делови зграде су делови зграде који не представљају посебан или самостални део зграде, који служе за коришћење посебних или самосталних делова зграде, односно згради као целини, као што су: заједнички простори (степениште, улазни простори и ветробрани, заједнички ходник и галерија, тавански простор, подрум, бицикларница, сушионица за веш, заједничка тераса и друге просторије намењене заједничкој употреби власника посебних или самосталних делова зграде и др.), заједнички грађевински елементи (темељи, носећи зидови и стубови, међуспратне и друге конструкције, конструктивни део зида или зидна испуна, изолација и завршна обрада зида према спољашњем простору или према заједничком делу зграде, стрехе, фасаде, кров, димњаци, канали за проветравање, светларници, конструкција и простори за лифт и друге посебне конструкције и др.), као и заједничке инсталације, опрема и уређаји (унутрашње електричне, водоводне и канализационе, гасоводне и топловодне инсталације, лифт, громобрани, апарати за гашење, откривање и јављање пожара, безбедносна расвета, телефонске инсталације и сви комунални прикључци који су намењени заједничком коришћењу и др.), ако не представљају саставни део самосталног дела зграде и не чине саставни део посебног дела зграде, односно не представљају део инсталација, опреме и уређаја који искључиво служи једном посебном делу, у смислу овог закона“.

Чланом 11. Закона о становању и одржавању зграда је веома јасно дефинисано власништво над мрежама и опредељен је начин коришћења инсталације и опреме „инсталације и опрему за пројектовано коришћење и функционисање зграде“.

Одлука о сагласности за Обуставу испоруке топлотне енергије је у сагласности са чланом 44. Закона о становању и одржавању зграда .„О располагању заједничким деловима зграде, поверавању управљања професионалном управнику и кредитном задуживању стамбене заједнице скупштина стамбене заједнице одлучује већином коју чине 2/3 укупног броја гласова“.

Димензионисање и извођење заједничке топловодне инсталације су предмет пројекта који је израђен када је зграда прикључивана на дистрибутивну топловодну мрежу. Свака промена на заједничкој топловодној инсталацији, а то је свакако случај када се врши обустава испоруке топлотне енергије стамбеном или пословном делу зграде нарушава се Законом прописано пројектовано коришћење и функционисање зграде.

У том случају је неопходна примена члана 145. Закона о планирању и изградњи

(Сл. Гласник РС бр. 72/09, 81/09-испр., 64/10-Одлука УС, 24/11, 121/12, 42/13-Одлука УС, 50/13-Одлука УС, 98/13-Одлука УС, 132/14, 145/14 ) и Правилника о садржини, начину и поступку израде и начину вршења контроле техничке документације према класи и намени објекта (Сл. Гласник РС 23/15, 72/15, 58/16, 96/16)

Узимајући у обзир да је пројекат прикључка на јавну комуналну инфраструктуру део пројекта одговарајуће области, односно врсте инсталација и у техничкој документацији означени редним бројем и обавезно сложени у свеске, према следећим областима и редоследу:

број „1”: архитектура;

број „2”: конструкција и други грађевински пројекти (2/1 конструкција, 2/2

саобраћајнице, итд.);

број „3”: хидротехничке инсталације;

број „4”: електроенергетске инсталације;

број „5”: телекомуникационе и сигналне инсталације;

број „6”: машинске инсталације;

број „7”: технологија;

број „8”: саобраћај и саобраћајна сигнализација;

број „9”: спољно уређење са синхрон-планом инсталација и прикључака, пејзажна

архитектура и хортикултура;

број „10”: припремни радови (рушење, земљани радови, обезбеђење темељне јаме).